ཞེས་གསལ་བ་བཞིན་དེ་ཡང་རྩོམ་པ་པོ་གཅིག་ཉིད་མ་ཡིན་པ་གནའ་མི་ཡིག་མཁན་རིམ་ཅན་གྱིས་མཛད་པ་ཤུགས་ལ་བསྟན་པའིཡི་གེའི་མདོདེའི་ནང་བོད་ཡིག་སྒྲ་སྦྱོར་གྱི་གཞུང་ལུགས་ངེས་ཅན་ཞིག་ཡོད་པ་གཞིར་བཅས་ཀྱང་།ད་ལྟ་དེ་ལྟའི་དཔེ་དངོས་གང་དུ་ཡོད་པ་ལྟ་ཅི་ཁོ་བོས་ནི་མཚན་ཙམ་ཡང་གསུང་འདི་ལས་ཐོས་པ་དང་པོ་ཡིན།དེ་བཞིན་ས་པཎ་གྱི་གསུང་མཁས་འཇུག་ཏུའང་རྣམ་དབྱེ་ཚིག་གིས་བསྒྲུབ་པའི་ཚུལ་བོད་ཀྱི་རྒན་པོ་རྣམས་ཀྱིས་མ་མཛད་དོ་ཞེས་གསུངས་པ་ལས་ཀྱང་གནའ་བོའི་བརྡ་སྤྲོད་པའི་གཞུང་གཞན་ཡང་ཡོད་དམ་སྙམ།སྐབས་ཤིག་གི་རིང་ཁོ་བོའི་རྨོངས་འཆར་ལ།སུམ་རྟགས་ཀྱི་རྩ་གཞུང་ཐོག་མ་དེ་ཕལ་ཆེར་བཙན་པོ་ཁྲི་ལྡེ་སྲོང་བཙན་གྱི་སྐུ་རིང་ལ་བྱུང་བ་མིན་ནམ་སྙམ་མྱོང་།གང་ལགས་ཞེ་ན་སྐབས་དེར་སྒྲ་སྦྱོར་བམ་པོ་གཉིས་པ་གཏན་ལ་ཕབ་པའི་ནང་དུ།བྱཱ་ཀ་ར་ཎའི་ལུགས་དང་་མི་མཐུན་ཏེ།མི་བཅོས་སུ་མི་རུང་བ་རྣམས་ཀྱང་བཅོས་ཞེས་དང་།ཡང་བྱཱ་ཀ་ར་ཎའི་ལུགས་ལས་ཇི་སྐད་དུ་འདྲེན་པ་དང་ཡང་བསྟུན་ཏེ།ཞེས་སོགས་གསལ་བ་དང་གཅིགདེ་དུས་ཉི་འོག་གི་མཁན་པོ་ཨཙརྱ་ཛི་ན་མི་དྲལ་སོགས་པ་རྒྱ་གར་གྱི་པ་ཎྚིཏ་ལྔ་དང་།བོད་ཀྱི་མཁན་པོ་རཏྣ་རཀྵའི་ཏལ་སོགས་པ་ལོ་ཙཱ་བ་ཆེན་པོ་དྲུག་ཙམ་སོགས་ལྷན་ཅིག་ཏུ་ཞལ་འཛོམས་ནས་ཞུ་ཆེན་གྱི་བྱ་གཞག་ཆེན་པོ་ཞིག་མཛད་པའི་སྐབས་འཁེལ་བ་དང་གཉིས།དུས་དེ་ནས་བོད་ཀྱི་གནའ་ཡིག་ཚད་ལྡན་རྣམས་ཀྱི་སྡེབ་སྦྱོར་ཡང་ཅུང་ལེགས་སུ་གྱུར་པ་ལྟ་བུ་དང་གསུམ་བཅས་ལ་བརྟེན་པས་ཡིན་མོད།འོན་ཀྱང་ངེས་པ་རྙེད་པའི་ལུང་ཁུངས་ཡིག་རིགས་གཞན་རྙེད་པ་མ་ཟད།བྱཱ་ཀ་ར་ཎ་ཞེས་ལེགས་སྦྱར་གྱི་སྐད་དེའང་བོད་སྐད་དུ་ལུང་སྟོན་པ་བྱ་བའི་གོ་དོན་ལས་སུམ་རྟགས་ཀྱི་གོ་དོན་ཟུར་ཙམ་ཡང་མེད་པ་སུམ་འགྲེལ་རྣམས་ལས་གསལ་པོར་བསྟན་པ་སོགས་དོགས་ཀྱི་དྲ་བར་ཚུན་ནས་གནས་ཡོད།